gl gl gl gl gl lt it gl gl gl gl es gl es pt en gl gl gl gl gl gl gl gl hbs_lat gl pt en gl gl
Web Municipal do Concello de Ferrol
Inicio Concello De actualidade Novas
venres, 09 de setembro de 2022
O Concello avanza nos traballos de mellora do mercado municipal da Magdalena coa substitución das ventás e a reparación de danos en fachadas
A Administración local destina a esta obra preto de 250.000 euros
O Concello de Ferrol está a avanzar nas obras de mellora que está a executar no mercado municipal da Magdalena, unha intervención que contempla intervir tanto na totalidade da cuberta como en fachadas e carpintería exterior das ventás. A Administración local destina a estes traballos preto de 250.000 euros.
Onte mesmo comezou a substitución das actuais ventás por novas de aluminio lacado con elementos fixos e acristalamento sinxelo, o que garantizará a ventilación natural do edificio. Na actualidade tamén se está a reparar e limpar a cuberta do edificio, para o seu posterior pintado. Con esta intervención vaise dar solución aos problemas de oxidación que presenta, co lixado e aplicación dunha imprimación e pintura de poliuretano co fin de crear unha membrana impermeabilizante.
Nas próximas datas tamén se procederá a reparar os danos existentes nas fachadas exteriores, eliminaranse as pintadas e a continuación pintarase de novo tras unha limpeza en profundidade. O proxecto tamén recolle a reparación das xuntas de dilatación e a renovación de canalóns, marquesinas e terrazas do inmoble, entre outras intervencións.
Praza de Armas, s/n - 15402 Ferrol
Teléfono: 981 944 000
Utilizamos cookies propias e de terceiros para mellorar a experiencia de navegación, e ofrecer contidos personalizados. Ao continuar coa navegación entendemos que se acepta a nosa política de cookies.